АНАЛИЗ

*на оперативната дейност на ДП “ССВ”*

*за м. Септември, 2016г.*

Към края на отчетния период, ДП “ССВ” декларира нетни приходи от продажби в размер на 2396 хил. лв., съставени от 100% СМР; 66 хил. лв. други приходи и 25 хил. лв. приходи от лихви, както и 169 хил. лв. незавършено производство. Спряммо предходния месец, при реализираната продукция се отчита нарастване от 5%, а спрямо бизнес плана с около 30%. Въпреки тази позитивна динамика, сравнено с числата от същия период на 2015г. се вижда сериозно изоставане, което се дължи главно на отсъствието на големи проекти в сектора, по-малкото възлагания от страна на основните инвеститори и разликата в спецификата на изпълняваните СМР тогава и сега. Пръдължава да липсва и бюджетното финансиране на изпълняваните публични задачи.

Отчетената през периода реализация се дължи основно на работа по договорите с БТК. Нарастването в сегмента на финансовите приходи е пропорционално, а осезаема динамика спрямо година назад продължава да има само в графата на другите приходи, сравнено с данните година назад, което е следствие на приключилия проект за широколентов достъп на ИА ЕСМИС, който оказваше спицифично влияние през същия период на 2015г.

В сегмента на разходната част за периода се отчитат респективно над два пъти по-малко разходи за оперативна дейност, сравнено със същия период на 2015г., но отчетеното остава над заложеното в бизнес плана, която динамика е следствие както на намалелите приходи през 2016г., така и на счетоводни операции по разходи от минали периоди, а също така и на разходи за материали и външни услуги по някои от проектите FTTx на БТК, които ще се отразят като приход в идните месеци.

Няма промяна във вътрешната сегментация на разходите, където над половината от общия обем разходи продължава да се формира от тези при материалите и външните услуги, където подсегмента на материалите е съставен от над две трети разходи за материали за СМР, а останалото са разходи за горива, масла и други. Разходите за външни услуги и в настоящия период са преобладаващо по изпълнението на рамковите договори с БТК, както по проекта FTTx, така и за аварийна и текуща поддръжка мрежата на телекома в страната.

Разходите за персонала остават по-малко спрямо същия период на 2015г., което се дължи основно на намалелия брой заети, превишавайки незначително заложеното в бизнес плана за периода, поради отчетените ваучери за храна.

При разходите в перо „други” за периода се отчитат 144 хил. лв., което е в пъти под отчетеното в същия период на 2015г. и относително близо до заложеното в бизнес-плана, като това отново са разходи за командировки.

За периода се отчита негативен счетоводен резултат в размер на 773 хил. лв., който e далече от постигнатата печалба в същия период на 2015г., както и от заложеното в бизнес плана. Причините за този резултат са както неполученото бюджетно финансиране, така и по-малкия обем възлагания от страна на основните инвеститори, а също и различната специфика на изпълняваните СМР спрямо тези от предходни години.

В края на м. Септември 2016г. се отчитат вземания с общ обем 985 хил. лв., от които 721 хил. лв. от клиенти и доставчици и 264 хил. лв. други. Вътрешното сегментиране на тази група остава без изменение, като първия подсегмент продължава да се формира главно от вземанията към най-големия контрагент БТК (548 хил. лв.), следван от по-малки такива като Булсатком (26 хил. лв) и от други контрагенти на предприятието. Във втория подсегмент «други» са осчетоводени основно присъдени вземания, вземания по гаранции, начисления на данъци и лихви и др.

Отчетената лека низходяща динамика в графата на вземанията спрямо предходния месец, се дължи на разплащания с контрагенти, главно по договорите с БТК и МВР. Трябва да се отбележи, че от всички вземания около 80% са текущи и тяхното разплащане е въпрос на технологично време и изпълнение на клаузите по подписаните договори или респективни нормативни изискваниия.

Относно задълженията, към 30.09.2016г. се отчитат общо 586 хил. лв., който обем е без изменение спрямо предходния месец, но остава в пъти под обема от същия период на 2015г.. Текущото състояние влиза в руслото на нормалното за обичайната дейност на предприятието, след приключване изпълнението на проекта на ИА ЕСМИС за широколентов достъп.

Вътрешното сегментиране в графата на задълженията в този период се характеризира с връщане към типичните разпределения като водещите обеми са тези към доставчици на метериали за СМР (191 хил. лв.) и външни услуги за изпълнение на СМР (172 хил. лв.), и без традиционната за изминалите години тежест на осчетоводени авансови плащания. Вътрешното сегментиране на задълженията продължава да се формира основно от двата обичайни подсегмента – доставчици и други.

Всички задължения на предприятието продължават да бъдат принципно текущи и се нулират с изплащането на възнаграждения, данъци и горива и др. в следващия месец, както и с изпълнение на технологичното време за разплащане с контрагентите, съответно спрямо клаузите на договорите за СМР.

## Ивайло Тодоров

*Главен директор на ДП „ССВ”*